[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 80
                                                             din 28 aprilie 2016
     privind cuprinderea unor bunuri imobile şi mijloace fixe în proprietatea publică
 (domeniul public) al Municipiului Sighişoara


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10051/12.04.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, prin sentinţa nr. 426/13.03.2015, pronunţată de Tribunalul Mureş, în dosarul nr.  250/308/2013*/a2, instanţa a hotărât următoarele:

1. a admis cererea de chemare în judecată formulată de reclamantul Municipiul Sighişoara în contradictoriu cu pârâtul Boss Company S.R.L. prin lichidator Hodoş Business Recovery S.P.R.L.;

2. a constatat încetarea contractului de concesiune nr. 4/12171/13.06.2005, începând cu data de 12.12.2012;

3. a obligat pârâtul să predea  reclamantului următoarele bunuri:

- construcţie de natură grup sanitar public, cu dotările aferente, construcţie înscrisă în C.F. 50918, nr. cadastral 50918-C1, Sighişoara,

- construcţie de natură barieră acces cetate, situată în Municipiul Sighişoara, str. Anton Pann f.n.,

- sistem acces cetate, situată în Municipiul Sighişoara, str. Anton Pann f.n.,

- sistem supraveghere acces cetate,

- împrejmuire parcare str. Octavian Goga,

- stalpi metalici fontă, 

- camere supraveghere parcare, Anton Pann,

- camere supraveghere.

4. a obligat pârâtul să plătească reclamantului suma de 94.637 lei, reprezentând cheltuieli de judecată;

Având în vedere că, prin decizia nr. 613/R/22.09.2015 - irevocabilă, pronunţată de Curtea de Apel Târgu Mureş, în dosarul nr.  297/43/2015, s-a respins recursul formulat de pârâta SC BOSS COMPANY S.R.L. împotriva Încheierii de şedinţă din 02 martie 2015, precum şi împotriva Sentinţei nr. 426 din 13 martie 2015, ambele pronunţate de Tribunalul Mureş în dosarul nr. 250/308/2013*/a2;
Având în vedere că, aşa cum rezultă şi din cele reţinute în considerentele sentinţei nr. 426/13.03.2015, pronunţată de Tribunalul Mureş, în dosarul nr.  250/308/2013*/a2, bunurile de preluare ce revin Municipiului Sighişoara, au fost identificate de către Comisia pentru identificarea bunurilor de retur şi a bunurilor de preluare ce revin concedentului, precum şi a bunurilor proprii care rămân în proprietatea concesionarului la încetarea de drept, prin efectul legii, respectiv la data de 12.12.2012, a contractului de concesiune nr. 4/12171/13.06.2005, aşa cum a fost modificat şi completat prin actele adiţionale nr.1/10.05.2006, 2/29.10.2007, 3/29.02.2008 şi 4/30.06.2008, încheiat între Consiliul Local Sighişoara, respectiv Municipiul Sighişoara, în calitate de concedent şi S.C. Boss Company S.R.L., în calitate de concesionar, comisie constituită prin Dispoziţia Primarului Municipiului Sighişoara nr. 1111 din 11.12.2012;

Având în vedere că prin procesul-verbal nr. 25921/XI/I/1/12.12.2012, comisia a identificat următoarele bunuri de preluare:

1. construcţia de natură grup sanitar public, situată în Municipiului Sighişoara, str. Anton Pann f. nr., înscrisă în C.F. nr. 50918, sub nr. cad. 50918-C1, cu dotările existente;
2. construcţia de natură cabină acces cetate, situată în Municipiului Sighişoara, str. Anton Pann f. nr., cu dotările existente;

3. construcţia de natură barieră acces cetate, situată în Municipiului Sighişoara, str. Anton Pann f. nr.;

4. sistem acces cetate, situat în Municipiului Sighişoara, str. Anton Pann f. nr.;

5. sistem supraveghere acces cetate;

6. împrejmuire parcare Octavian Goga, situată în Municipiului Sighişoara, str. Octavian Goga f. nr.;

7. stâlpi metalici fontă;

8. camere supraveghere parcare Anton Pann;

9. camere supraveghere;

Având în vedere Procesele verbale de predare primire  nr. 9036/30.03.2016 şi nr. 9679/06.04.2016, prin care S.C. Boss Company S.R.L. prin administrator judiciar Hodoş Business Recovery S.P.R.L. a predat şi Municipiul Sighişoara a primit, bunurile (de preluare) inserate în aceste procese verbale, ce revin Municipiului Sighişoara, în proprietate acestuia, ca urmare a încetării, începând cu data de 12.12.2012, a contractului de concesiune nr. 4/12171/13.06.2005;

Având în vedere că, bunurile inserate în procese verbale menţionate mai sus au trecut cu data predării – primirii, în proprietatea Municipiului Sighişoara, fiind necesară cuprinderea acestora în proprietatea publică (domeniul public) al municipiului Sighişoara;

Având în vedere prevederile art. 555 – 566 şi art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 10053/12.04.2016, prin care se propune cuprinderea unor bunuri imobile şi mijloace fixe inserate în procese verbale menţionate mai sus, în proprietatea publică (domeniul public) al Municipiului Sighişoara, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, socială şi juridică;
În temeiul art. 36 (2) lit. „c” şi (9), art. 45 (3) şi art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Se aprobă cuprinderea în proprietatea publică (domeniul public) al Municipiului Sighişoara a următoarelor bunuri imobile şi mijloace fixe:

1. construcţia de natură grup sanitar public, situată în Municipiul Sighişoara, str. Anton Pann f. nr., înscrisă în C.F. nr. 50918 Sighişoara, sub nr. cad. 50918-C1, cu dotările existente, cu valoare de 155.959,32 lei;

2. construcţia de natură cabină acces cetate, situată în Municipiul Sighişoara, str. Anton Pann f. nr., cu dotările existente, cu valoare de 17.378,97 lei;
3. construcţia de natură barieră acces cetate, situată în Municipiului Sighişoara, str. Anton Pann f. nr. cu valoare de 4.229,00 lei; 

4. sistem acces cetate, situat în Municipiului Sighişoara, str. Anton Pann f. nr., cu valoare de 40.636,75 lei;

5. împrejmuire parcare Octavian Goga, cu 22 stâlpi metalici fontă şi 20 lanţuri între stâlpi, situată în Municipiului Sighişoara, str. Octavian Goga f. nr., cu valoare de 26.814,50 lei;
  
6. 5 (cinci) suporţi pentru camere supraveghere, care făceau parte din sistemul de supraveghere, pe suporţi negăsindu-se camere de supraveghere, cu menţiunea că nu au fost găsite alte dipozitive ale sistemului de supraveghere.

 Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică, Direcţia Administrarea Patrimoniului, Biroul Impozite şi Taxe şi Biroul Juridic din cadrul Municipiului Sighişoara.

Art. 3. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Direcţia Administrarea Patrimoniului;

  1 ex. Biroul Impozite şi Taxe;

  1 ex. Biroul Juridic.
11 ex. 
B.A.
